**РЕПУБЛИКА СРПСКА**

**ГРАД БАЊА ЛУКА**

**ГРАДСКА УПРАВА**

**ГРАДОНАЧЕЛНИК**

На основу члана 59. Закона о локалној самоуправи („Службени гласник Републике Српске“, бр. 97/16 и 36/19), члана 67. Статута Града Бања Лука („Службени гласник Града Бања Лука“, бр. 14/18 и 9/19) и Програма додјеле субвенција пословним субјектима у периоду кризе у Граду Бања Лука за 2021. годину („Службени гласник Града Бања Лука“, број 30/21), Градоначелник Града Бања Лука расписује

**Д Р У Г И Ј А В Н И П О З И В**

**за додјелу субвенција пословним субјектима у периоду кризе у Граду Бања Лука за 2021. годину**

**I – Предмет јавног позива**

Предмет овог јавног позива је додјела субвенција пословним субјектима у области туризма и угоститељства на територији Града Бања Лука (у даљем тексту: Града), који су нарочито погођени кризом изазваном *„covid-19“* вирусом и којима је у 2021. години био забрањен или ограничен рад.

**II – Намјена субвенција пословним субјектима у области туризма и угоститељства**

Корисници субвенција могу бити пословни субјекти чије су шифре претежне дјелатности сљедеће: 55.10 – хотели и сличан смјештај, 55.20 – одмаралишта и остали смјештај за краћи одмор (хостели, мотели), 79.11 – дјелатности путничких агенција, 79.12 – дјелатности тур-оператора, 56.30 - ноћни клуб, 56.10 - само свадбени салон и 68.20 – само свадбени салон, 90.01 – извођачка умјетност и 90.02 – помоћне дјелатности у извођачкој умјетности.

Врста дјелатности се утврђује искључиво према регистрованој претежној дјелатности. Претежна дјелатност не може се мијењати у току Јавног позива за додјелу субвенција.

а) Хотели, мотели, хостели (претежне шифре дјелатности 55.10 и 55.20):

Субвенција се може одобрити у сљедећим износима:

Хотели, мотели и хостели, – највише до 450 КМ по соби, и то:

- хотели са 4 или 5 звјездица највише до 450 KМ по соби;

- хотели са 3 и мање звјездица, хостели и мотели највише до 350 КМ по соби.

Максималан износ по поједином пословном субјекту који располаже са капацитетом до 50 соба износи до 15.000 КМ;

Mаксималан износ по поједином пословном субјекту који располаже са капацитетом од 51 до 100 соба износи до 30.000 КМ;

Максималан износ по поједином пословном субјекту који располаже са капацитетом више од 100 соба износи до 50.000 КМ.

б) Туристичке агенције, тур-оператори и извођачка дјелатност (претежне шифре дјелатности 79.11, 79.12, 90.01 и 90.02):

Субвенција туристичким агенцијама, тур-операторима и извођачкој дјелатности износи највише до 1.000 КМ по запосленом раднику.

в) Свадбени салони и ноћни клубови (претежне шифре дјелатности 56.30, 56.10 и 68.20):

Субвенција свадбеним салонима и ноћним клубовима се може одобрити у износу до 7.000 КМ по пословном субјекту.

**III – Општи услови**

Корисник субвенције може бити пословни субјект:

* који је регистрован за обављање дјелатности **са сједиштем на територији Града**;
* над којим није покренут или отворен стечајни односно ликвидациони поступак;
* који редовно измирује обавезе по основу пореза и доприноса у складу са законом или да износ неизмирених обавеза није већи од износа доспјелих обавеза за задња три мјесеца;
* који испуњава и друге услове утврђене јавним позивом.

Под појмом пословни субјекти подразумијевају се привредна друштва и самостални предузетници.

**IV – Посебни услови**

Право на **субвенцију пословним субјектима у области туризма и угоститељства** имају привредна друштва и самостални предузетници, који испуњавају сљедеће услове:

а) Хотели, мотели, хостели (претежне шифре дјелатности 55.10 и 55.20)

* да је регистрован као угоститељски објекат за дјелатности врсте: хотел, мотел или хостел (претежне шифре дјелатности: 55.10 и 55.20), у складу да прописима из области угоститељства, са више од 5 соба,
* да у првом полугодишту 2020. године има смањене приходе више од 40% у односу на приходе из истог периода 2019. године (за новорегистроване субјекте, регистроване у току 2019. године, користе се упоредни показатељи за мјесеце у којима је пословни субјект пословао и у 2019. и 2020. години),
* да је на дан 31.12.2020. године измирио обавезе за боравишну таксу,
* да на дан 31.12.2020. године има најмање три (3) запослена радника са пуним радним временом.

б) Туристичке агенције, тур-оператори и извођачка дјелатност (претежне шифре дјелатности 79.11, 79.12, 90.01 и 90.02)

* да је регистрован као туристичка агенција, тур-оператор или извођачка дјелатност (претежне шифре дјелатности: 79.11, 79.12, 90.01 и 90.02),
* да у првом полугодишту 2020. године има смањене приходе више од 40% у односу на приходе из истог периода 2019. године (за новорегистроване субјекте, регистроване у току 2019. године, користе се упоредни показатељи за мјесеце у којима је пословни субјект пословао и у 2019. и 2020. години),
* да на дан 31.12.2020. године има најмање једног (1) запосленог радника са пуним радним временом.

в) Свадбени салони и ноћни клубови (претежне шифре дјелатности 56.30, 56.10 и 68.20)

* да је регистрован као свадбени салон или ноћни клуб (претежне шифре дјелатности: 56.30, 56.10, 68.20),
* да у првом полугодишту 2020. године има смањене приходе више од 40% у односу на приходе из истог периода 2019. године (за новорегистроване субјекте, регистроване у току 2019. године, користе се упоредни показатељи за мјесеце у којима је пословни субјект пословао и у 2019. и 2020. години),
* да на дан 31.12.2020. године има најмање два (2) запослена радника са пуним радним временом.

**V – Дозначавање средстава**

Субвенција пословним субјектима у области туризма и угоститељства дозначава се једнократно у укупном износу.

**VI – Потребна документација**

Привредна друштва и самостални предузетници за додјелу **субвенције пословним субјектима у области туризма и угоститељства**, уз прописани образац захтјева, прилажу сљедећа документа:

* Решење о регистрацији привредног друштва (издаје Окружни привредни суд Бања Лука), или рјешење о регистрацији предузетника (издаје Одјељење за привреду Градске управе Бања Лука);
* Обавјештење о разврставању пословног субјекта по дјелатности (само за привредна друштва) – (издаје АПИФ);
* Увјерење о измиреним пореским обавезама (издаје Пореска управа Републике Српске); за хотеле, мотеле и хостеле Увјерење о измиреним пореским обавезама које укључују и боравишну таксу (издаје Пореска управа Републике Српске) и увјерење о измиреним обавезама ПДВ-а (издаје Управа за индиректно опорезивање БиХ);
* Увјерење о броју запослених радника (издаје Пореска управа Републике Српске);
* Увјерење о измиреним обавезама према Граду Бања Лука (издаје Одјељење за финансије Градске управе Бања Лука);
* Увјерење да није под стечајем или ликвидацијом (само за привредна друштва) –(издаје Окружни привредни суд Бања Лука);
* Финансијске извјештаје за период 01.01. – 30.06.2020. и за исти период 2019. године, (за субјекте регистроване у току 2019. године користе се упоредни показатељи за мјесеце у којима је пословни субјект пословао и у 2019. и у 2020. години), потписане и овјерене од стране лиценцираног рачуновође:

а) Самостални предузетници који имају статус малог предузетника прилажу пореске пријаве по мјесецима (образац 1007) потписане и овјерене од стране лиценцираног рачуновође;

б) Самостални предузетници који немају статус малог предузетника прилажу годишњу пореску пријаву за порез на доходак (образац 1004) и књигу прихода за тражени период потписану и овјерену од стране лиценцираног рачуновође;

в) Друштва са ограниченом одговорношћу прилажу бруто биланс за тражени период или полугодишњи финансијски извјештаj потписан и овјерен од стране лиценцираног рачуновође;

г) Акционарска друштва прилажу полугодишњи финансијски извјештај потписан и овјерен од стране лиценцираног рачуновође;

* Рјешење о категоризацији угоститељских објеката (издаје Министарство трговине и туризма Републике Српске).

Пријава се подноси: **Одјељењу за привреду.**

**Рок** за подношење пријава: **15 дана од дана објаве Другог јавног позива.**

Комисија задржава право да накнадно затражи документе и доказе, релевантне за одлучивање о поднесеној пријави.

Образац захтјева за додјелу субвенција мора бити у потпуности читко попуњен, јер се у противном неће узети у разматрање.

**Документи се прилажу у оригиналу или овјереној фотокопији**. **Неблаговремени захтјеви неће бити предмет разматрања.**

Пријаве са потребном документацијом достављају се у једном примјерку (штампана верзија) у затвореној коверти, путем протокола у канцеларији број 14 Градске управе (радним даном од 08,00 до 15,00 часова) или поштом на адресу: Град Бања Лука, Одјељење за привреду, Трг Српских владара 1, 78000 Бања Лука, са назнаком: *Пријава на Други јавни позив за додјелу субвенција пословним субјектима у периоду кризе у Граду Бања Лука за 2021. годину.*

Пријавни образац се може преузети сваког радног дана од 8,00 – 16,00 часова у приземљу зграде Градске управе Града Бања Лука, Трг Српских владара број 1, испред канцеларије 16, као и на интернет страници Града Бања Лука [www.banjaluka.rs.ba](http://www.banjaluka.rs.ba).

**VII – Разматрање захтјева и одобравање субвенција**

Испуњеност услова за додјелу субвенција на основу утврђених општих и посебних услова, утврђује Комисија за провођење поступка додјеле субвенција пословним субјектима у периоду кризе у Граду Бања Лука за 2021. годину (у даљем тексту: Комисија) именована рјешењем Градоначелника.

Комисија ће анализирати пристигле захтјеве, а за оне који испуњавају услове и критеријуме утврђене *Правилником о условима и начину кориштења субвенција пословним субјектима у периоду кризе у Граду Бања Лука за 2021. годину* („Службени гласник Града Бања Лука“, број 31/21 и 38/21) извршити рангирање.

 Градоначелник на приједлог Комисије доноси одлуку о додјели субвенција.

**VIII – Остале напомене**

Јавни позив и пријавни образац и Правилник о условима и начину кориштења субвенција пословним субјектима у периоду кризе у Граду Бања Лука за 2021. годину, доступни су на web страницама Градске управе Града Бања Лука и Градске развојне агенције Бања Лука (www.banjaluka.rs.ba, [www.cidea.org](http://www.cidea.org)).

Додатне информације у вези овог Јавног позива, могу се добити у Одјељењу за привреду на број телефона 051/244-444 локал 837 или на e-mail: privreda@banjaluka.rs.ba.

**Пословни субјекти који су остварили право по основу првог Јавног позива за додјелу субвенција пословним субјектима у периоду кризе у Граду Бања Лука за 2021. годину немају право учешћа у Другом јавном позиву за додјелу субвенција пословним субјектима у периоду кризе у Граду Бања Лука за 2021. годину.**

Број: 12 - Г - 3400 /21

Датум: 15.11.2021. године

 **ГРАДОНАЧЕЛНИК**

 **Драшко Станивуковић, с.р.**